Sėjamoji kanapė

Sėjamoji kanapė (Cannabis sativa) – kanapinių (Cannabaceae) šeimos vienmetis žolinis augalas. Kilusi iš Centrinės Azijos, dabar auginama daugelyje pasaulio vietų.

Stiebas iki 180 cm (kartais iki 3-6 m), status, tiesus, plaukuotas. Lapai sudėtiniai, pirštuoti, lapeliai siauri. Vaisius – riešutėlis. Augalas dvinamis (moteriškieji augalai vadinami grūdėmis, vyriškieji pleiskanėmis). Sėklose yra 30-35 % aliejaus. Gerai auga drėgname, derlingame dirvožemyje.

Sėjamoji kanapė yra svarbus pluoštinis, aliejinis augalas. Iš pleiskanių gaunama 20-25 % pluošto, iš grūdžių – 12-20 %. Sėklose gausu proteino, jos naudojamos maistui ir pašarams.

Lietuvoje sėjamoji kanapė vietomis auginama, pasitaiko sulaukėjusių.

 Nauda 
Žmonės naudoja kanapes nuo vidurių užkietėjimo, didelio cholesterolio kiekio, artrito ir daugelio kitų ligų, tačiau nėra tvirtų mokslinių įrodymų, patvirtinančių šį naudojimą.https://cbdkanapiualiejus.lt/kuo-medicinines-kanapes-skiriasi-nuo-pluostiniu-kanapiu/#Pluostiniu_kanapiu_reikiama_nauda 

Kanabinoidai yra natūralūs junginiai, randami sėjamojoje kanapėje (Cannabis sativa), tarp kurių yra gerai žinomi kanabidiolis (CBD) ir tetrahidrokanabinolis (THC). Šie junginiai yra svarbūs dėl savo įvairių savybių, kurios šiuo metu yra tiriamos mokslininkų.<ref>https://hdl.handle.net/20.500.12512/110869</ref>

 Šaltiniai 

Kategorija:Kanapė
Kategorija:Narkotiniai augalai
Kategorija:Pluoštiniai augalai
Kategorija:Pašariniai augalai